stanford-oval/wikipedia huggingface dataset:
גטו אנטונובקה
הערות שוליים

↑  "Мое местечко\Антоновка". shtetle.com. נבדק ב-2024-06-19.
↑  "Murder story of Antonovka Jews in the Antonovka Area".
↑  "אנטונובקה ANTONOWKA | מרכז מורשת יהדות פולין". web.archive.org. 2018-05-13. נבדק ב-2024-06-19.
1 2 3  "Аркадий ШУЛЬМАН * Arkady SHULMAN. КТО ИЩЕТ, ТОТ НАХОДИТ * THOSE WHO SEEK WILL FIND". web.archive.org. 2017-03-16. נבדק ב-2024-06-19.
↑  "אנטונובקה (Antonówka) | האנציקלופדיה של הגטאות". www.yadvashem.org. נבדק ב-2024-06-19.
↑  Botvinnik, Marat (2000). Pamâtniki genocida Evreev Belarusi. Minsk: Belaruskaâ navuka. ISBN 978-985-08-0416-7.
↑  Yad Vashem (2017-07-04). Murder of Jewish deportees at Antonovka. נבדק ב-2024-06-19.
ג'יימי לאניסטר

| --- | --- |

ניקולאי קוסטר-ולדאו בתפקיד ג'יימי לאניסטר
 שם ספר:  שיר של אש ושל קרח
 תוכנית טלוויזיה:  משחקי הכס
 הופעה ראשונה:  בסדרת הספרים: "משחקי הכס", (1996) בסדרת הטלוויזיה: "החורף מגיע", 2011
 הופעה אחרונה:  בסדרת הטלוויזיה: "הפעמונים", 2019
 יוצרים:  ג'ורג' ר. ר. מרטין
 גילום הדמות:  ניקולאי קוסטר-ולדאו
 מידע
 כינויים:  "קוטל-המלך" (The Kingslayer)  "לביא לאניסטר" (The Lion of Lannister)
 סטטוס:  מת
 גיל:  34/43
 תאריך לידה:  266AC‏/261AC, צוק קאסטרלי
 מקום לידה:  צוק קאסטרלי 
 גזע:  בן אדם
 מין:  זכר
 מקצוע:  רוצח, יועץ, שומר ראש, סייף
 שיוך:  בית לאניסטר
 אזרחות:  שבע הממלכות 
 מקום פטירה:  המבצר האדום 
 דמויות קשורות
 משפחה:  סרסיי (אחות, מאהבת), ג'ופרי (בן), מירסלה (בת), טומן (בן), טיווין (אבא), טיריון (אח)
 חברים:  סר ברון, בריאן מטארת'
 
ג'יימי לאניסטר (בתרגום לעברית של הספרים מופיע כג'יים לאניסטר) הוא אחת הדמויות הראשיות המופיעות בסדרת הספרים שיר של אש ושל קרח מאת ג'ורג' ר. ר. מרטין ובסדרת הטלוויזיה המצליחה משחקי הכס, המבוססת עליה. בספרים הראשונים בסדרה היה ג'יימי דמות משקיפה (כלומר, לא סופרו פרקים מנקודת מבטו) אך החל מהספר סופת החרבות הפך לדמות תצפית.
ב"משחקי הכס", ג'יימי הוא אביר במשמר המלך וצאצא לבית לאניסטר, אחד הבתים העשירים והחזקים ביותר בממלכה הבדיונית ווסטרוז. למרות שתחילה הוא מתואר כדמות לא מוסרית וחסרת מצפון בהמשך הוא מתגלה כדמות מורכבת הרבה יותר המעוררת כבוד ואף סימפתיה.
בעיבוד הטלוויזיוני של הסדרה מגלם אותו השחקן הדני ניקולאי קוסטר-ולדאו.
ביוגרפיה בדיונית > באירועים הקודמים ל"משחקי הכס"

ג'יימי נולד זמן קצר לאחר לידתה של אחותו סרסיי. שניהם מתוארים בתור ילדים כבלתי נפרדים, וכבר בגיל צעיר קיימו גילוי עריות שהמשיך גם בבגרותם ואפילו אחרי נישואיה של סרסיי לרוברט באראתיאון. בגיל 15 השתתף ג'יימי בקרב הראשון שלו נגד אחוות קינגסווד בתור נושא כליו של לורד סומנר קרייקהול ואחריו קיבל תואר אבירות מסר ארתור דיין.
לפני חזרתו לצוק קאסטרלי, ביקר את אחותו במעלה המלך ששכנעה אותו להצטרף למשמר המלך כדי שיישאר קרוב אליה. ג'יימי התקבל למשמר המלך (והבין עד מהרה שמינויו אושר משום שהמלך אאריז רצה לגרום לטיווין אביו לאבד את יורשו, שכן חברי משמר המלך לא יכולים לשאת אישה), אבל אחרי שטייווין התפטר מתפקידו כיד המלך, הוא לקח איתו את סרסיי בחזרה לצוק קאסטרלי, והשניים נאלצו להיפרד לתקופת מה.
במהלך שירותו כאביר במשמר המלך, החל ג'יימי לפתח רגשות קשים כלפי המלך אאיריז. הוא צפה בו שורף את לורד ריקארד סטארק ובנו בראנדון בעודם חיים ושמע אותו אונס את אשתו, רהאילה. השיא הגיע כאשר טיווין, אביו של ג'יימי, החליט לתקוף את מעלה המלך במהלך המרד של רוברט באראתיאון. ג'יימי הבין שהמלך אאיריז רוצה לשרוף את מעלה המלך ואת תושביה באש פרא כדי למנוע מהצבא של טיווין להשיג אותו. בתגובה לכך, הפר ג'יימי את השבועה שנשבע להגן על המלך, והרג אותו. על מעשה זה נענש בכינוי המעליב "קוטל-המלך" (The Kingslayer), כשרק מעטים יודעים את המניע להריגה.
ביוגרפיה בדיונית > ב"משתה לעורבים" ו"ריקוד עם דרקונים"

מערכת היחסים בין סרסיי וג'יימי מתדרדרת. ככל שג'יימי מתבונן באחותו, התיעוב שהוא חש כלפיה גובר, ואילו היא בזה לו בשל השינוי שחל באישיותו, שבעיניה זו חולשה.סרסיי מציעה לג'יימי את תפקיד ימין המלך. משהוא מסרב, היא מבקשת ממנו לרכוב לנהרן ולכבוש את הטירה מידיו של סר ברינדן "דג-שחור" טאלי, מאחרוני הנאמנים לבית סטארק. בדרכו לנהרן הוא פוגש את בן דודו, לאנסל, שמתוודה בפניו ששכב עם סרסיי, ובכך מאשר את דבריו של טיריון עליה; בנוסף, ג'יימי מגלה שסרסיי אחראית לא רק לרצח של רוברט, אלא גם לרצח של הספטון העליון הקודם (זה שקדם לדרור העליון). התיעוב שג'יימי חש כלפי סרסיי הופך לשנאה, והוא אפילו שוקל להרוג אותה. בנהרן, הוא מנסה לדבר עם דג-שחור ולשכנע אותו לוותר על הטירה, אבל בלאקפיש לא מסכים להיכנע. במקום זאת, הוא משכנע את אחיינו של ברינדן והאדון הנוכחי של נהרן, אדמור טאלי, המוחזק בשבי על ידי בית פריי מאז החתונה האדומה לוותר על הטירה. הוא מבטיח לו בתמורה למנוע שפיכות דמים ומאיים עליו שאם לא יעשה זאת, יהרוג את התינוק שלו ברגע שייוולד.
אחרי שהוא מקבל לידיו את הטירה, כותבת לו סרסיי שהיא נאסרה על ידי "הדרור העליון", המנהיג הדתי של מסדר הדרורים, ומבקשת שיגן עליה בדו-קרב (למרות שברור לה שלג'יימי הנכה אין שום סיכוי אפילו נגד סייף בינוני). ג'יימי, שכבר יודע שסרסיי אשמה בכל הפשעים שמייחסים לה (בגידה, ניאוף, גילוי עריות, הרצח של רוברט והרצח של הספטון העליון הקודם) וכעת ממש שונא אותה, בוחר שלא לענות למכתב ומצווה על אחד מנושאי הכלים שלו לשרוף אותו. קטע זה אינו מופיע בסדרת הטלוויזיה.
בהמשך, ג'יימי רוכב לטירת רייבנטרי הול, ובכלל לא אכפת לו שסרסיי אולי תוצא להורג לפני שיחזור למעלה מלך. הוא משכנע את לורד טייטוס בלאקווד, אחרון הנאמנים לרוב סטארק להיכנע לו, ללא אלימות. כך מסתיים למעשה המרד של בית סטארק, היריב העיקרי של בית לאניסטר במלחמת חמשת המלכים. בסוף הספר החמישי, ג'יימי מקבל ביקור לא צפוי מבריאן מטארת', שמבקשת את עזרתו לאחר שמצאה את סאנסה שנמצאת בידיו של כלב השמירה המאיים להרוג אותה. לקוראים ברור שזה שקר, שכן סאנסה נמצאת בעמק של ארין, וגורלו של כלב השמירה אינו ידוע, בריאן נלכדה קודם לכן על ידי ליידי לב-אבן (לשעבר קייטלין סטארק שהוחזרה לחיים על ידי האחווה) שאיימה להרוג אותה ואת מלוויה, אלא אם כן היא תסכים להרוג את ג'יימי. הרושם שנוצר הוא שבריאן מובילה את ג'יימי למלכודת. בסדרת הטלוויזיה כל עלילת ליידי לב-אבן הושמטה.
בעיבוד הטלוויזיוני > ליהוק

ההכרזה על ליהוקו של ניקולאי קוסטר-ולדאו לתפקיד של ג'יימי יצאה באוגוסט 2009. על תפקידו זה היה מועמד לפרסי סאטורן ובחירת מבקרי הטלוויזיה לשחקן המשנה הטוב ביותר וכן לפרס בחירת הקהל לדמות האנטי-גיבור האהובה ביותר.
בדומה לג'יימי, קוסטר-ולדאו איננו שמאלי" במציאות ולכן כאשר הוא מגלם את ג'יימי (שאיבד את ידו הימנית בעונה השלישית) איננו יכול להשתמש ביד ימין שלו ולכן הוא נאלץ להתמודד עם קושי פיזי ושלא להשתמש ביד הדומיננטית שלו.
באוקטובר 2014 פורסם שקוסטר-ולדאו ומספר שחקנים ראשיים נוספים שהיו חתומים בהפקה לשש עונות קיבלו העלאת שכר משמעותית עבור תפקידם לעונות 5–7 וחוזה מחודש שמבטיח את השתתפותם בעונה 7. בסמוך ליציאת העונה החמישית פורסם באתר Deadline.com שקוסטר-ולדאו מרוויח קרוב ל-$300,000 לפרק. ביוני 2016 דיווח עיתון הוליווד ריפורטר שקוסטר-ולדאו עתיד להרוויח למעלה מ-$500,000 לפרק עבור עונות 7–8. ב-2017, הפך קוסטר-ולדאו לאחד השחקנים המשתכרים ביותר בהיסטוריה עבור פרק, כאשר השכר שלו קפץ ל-£2,000,000 לפרק.
בעיבוד הטלוויזיוני > ביקורת

במהלך שלוש העונות הראשונות, הסדרה הפכה את ג'יימי מאחד הנבלים הברורים לדמות שהיא "מעין אנטי-גיבור". העיתונאי מאט פאולר מ-IGN ציין ב-2013 שהמסע שעבר עם בריאן מטארת' היה קו העלילה הטוב ביותר בעונה השלישית, מלבד החתונה האדומה. אדריק דודס מטיים מגזין כינה את ג'יימי "דמות מורכבת, חביבה באופן מוזר". אנדרו רומאנו מ-The Daily Beast סיכם זאת באופן הבא:
אבל ג'יימי לא היה דמות [שהתנהלה באופן] "שחור-לבן" לאורך זמן רב. בעצם, משחקי הכס העבירה את שלוש העונות הבאות כדי להפוך אותו לדמות די סימפטית. נקודת המפנה היתה כאשר ג'יימי נתפס ונכלא על ידי הסטארקים - חוויה שהצניעה אותו, הפכה אותו לאנושי יותר ולבסוף השאירה אותו ללא יד החרב שלו כשהוא נאבק למצוא זהות חדשה במקום זו של קוטל-המלך. ודאי, ג'יימי עדיין יכול להרוג את בן הדוד שלו כדי לברוח מהשבי. אבל הוא יכול גם להציל את השותפה שלו בריאן מטארת' מדוב. ולהתחייב להחזיר את בנות סטארק לאימן, קייטלין. ולסרב להרוג את אחיו טיריון מטעם סרסיי. וכן הלאה. הוא היה אידיוט נתון בסכנה - אבל הוא בעצם ניסה לעשות את הדבר הנכון.
המקור באנגלית
But Jaime wasn't a black-and-white baddie for long. In fact, GoT spent the next three seasons transforming him into a pretty sympathetic character. The turning point was when Jaime was captured and chained up by the Starks—an ordeal that humbled him, humanized him, and eventually left him without a sword hand, struggling to find a new, post-Kingslayer identity for himself. Sure, Jaime could still slaughter his own cousin to escape captivity. But he could also rescue his sidekick Brienne of Tarth from a bear. And pledge to return the Stark girls to their mother, Catelyn. And refuse to kill his brother Tyrion on Cersei's behalf. And so on. He was a compromised, conflicted asshole—but he was basically trying to do the right thing.
בעיבוד הטלוויזיוני > מועמדויות לפרסים

קוסטר-ולדאו זכה למספר מועמדויות לפרסים עבור גילום תפקידו של ג'יימי בסדרת הטלוויזיה, ביניהם לפרס לשחקן המשנה הטוב ביותר בסדרת דרמה בפרסי בחירת מבקרי הטלוויזיה לשנת 2013 וכן במועמדות לפרס שחקן המשנה של פרסי סטלייט וגולד דרבי. כמו כן, הועמד לפרס בחירת הקהל לשנת 2014 לדמות האנטי גיבור האהובה ביותר, לפרס סאטורן לשחקן המשנה הטוב ביותר, לפרס זולו הדני לשחקן הטוב ביותר בשנת 2017 וכן לפרס אמי לבידור בפריים טיים לשחקן המשנה בסדרת דרמה לשנת 2018.
הערות שוליים

1 2 3 4  בעיבוד הטלוויזיוני.
1 2  בספרים.
↑  מערכת וואלה! NEWS‏, "ג'יימי לא אנס את סרסיי": יוצרי "משחקי הכס" על הסצנה המדוברת, באתר וואלה, 22 באפריל 2014
↑  Renfro, Kim (19 באפריל 2015). "Why you'll see more of this fan favorite in season five of 'Game of Thrones'". Business Insider. נבדק ב-1 בספטמבר 2017. {{cite web}}:  (עזרה)
↑  Lee, Ben (14 ביולי 2017). "George RR Martin "argued" with Game of Thrones bosses over decision NOT to include Lady Stoneheart". Digital Spy. נבדק ב-1 בספטמבר 2017. {{cite web}}:  (עזרה)
↑  Hibberd, James (20 באוגוסט 2009). "HBO appoints subjects to Thrones". The Hollywood Reporter. נבדק ב-1 בספטמבר 2017. {{cite web}}:  (עזרה)
↑  Nguyen, Hanh (25 באפריל 2013). "Game of Thrones' Coster-Waldau on Jaime Losing His Hand ... But Not His Hair". TV Guide. נבדק ב-1 בספטמבר 2017. {{cite web}}:  (עזרה)
↑  Belloni, Matthew; Goldberg, Lesley (30 באוקטובר 2014). "Game of Thrones Cast Signs for Season 7 with Big Raises". The Hollywood Reporter. נבדק ב-1 בספטמבר 2017. {{cite web}}:  (עזרה)
↑  Saraiya, Sonia (20 באפריל 2014). "Rape of Thrones". The A.V. Club. נבדק ב-7 בספטמבר 2017. {{cite news}}:  (עזרה)
↑  Romano, Andrew (14 באפריל 2014). "Why We Should Pretend the Game of Thrones Rape Scene Never Happened". The Daily Beast. נבדק ב-1 בספטמבר 2017. {{cite web}}:  (עזרה)
השחקן ניקולאי קוסטר-ולדאו שמגלם את ג'יימי בסדרת הטלוויזיה
גורדון לווט

| --- | --- |

 לידה:  1921 
 פטירה:  2000 (בגיל 79 בערך) 
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 צאצאים:  Blythe Masters 
 השתייכות:  חיל האוויר המלכותי חיל האוויר המלכותי חיל האוויר הישראלי חיל האוויר הישראלי
 
גורדון לווט (1921–2000) היה טייס לשעבר בחיל האוויר המלכותי במלחמת העולם השנייה שהתנדב למשימה חשאית להטיס אספקה, כולל מטוסי קרב מפורקים למדינת ישראל הצעירה במלחמת העצמאות במסגרת מבצע בלק. מאוחר יותר הצטרף לווט לטייסת הראשונה של חיל האוויר הישראלי שרק הוקם, וסייע בהקמת הצבא בישראל וסיוע בהקמתה של מדינת ישראל. לווט היה הלא-יהודי היחיד ששימש כטייס בחיל האוויר הישראלי, ובהמשך שירותו הגיע לדרגת סגן-אלוף.
ביוגרפיה

לווט נולד למשפחה ענייה בסאסקס (בריטניה), אמו אף נאלצה לשכן אותו בבית יתומים במשך שנה וחצי על מנת שלא ירעב. כשהיה בן 17 הצטרף לווט לחיל האוויר המלכותי ב-1939 ונלחם במלחמת העולם השנייה. בתחילה שוב כאיש קרקע, אך בהמשך ביקש לווט להיות טייס קבל ואכן בנובמבר 1940 נשלח לבית-הספר לטיסה. את המשך המלחמה העביר כמדריך טייס וכמו כן הטיס מטוסי תובלה, והתמנה למפקד טייסת. בהמשך הועמד לדין צבאי והודח מחיל האוויר המלכותי לאחר שנטש ללא רשות בסיס בבורמה. עקב משפט זה לא הצליח למצוא עבודה כטייס לאחר המלחמה.
לווט עבד במכבסת חיתולים בבעלות יהודית בלונדון, שם למד על ההתפתחויות במזרח התיכון. כאשר קרא על ניסיונות להקים מדינה ישראלית, הוא התנדב להצטרף ליחידת מח"ל, מתנדבי חוץ לארץ, קבוצה של 5,000 מתנדבים מחו"ל זרים אשר הצטרפו לצה"ל בתחילת 1948. לאחר שתי ישיבות עם נציגים יהודים בלונדון, סופק ללווט כרטיס טיסה לפריז ומשם נשלח לצ'כוסלובקיה.
לאחר פרישתו של לווט מחיל האוויר הישראלי, הוא שקל להישאר בישראל, אך לבסוף החליט לחזור לאנגליה. בשובו לאנגליה מצא עבודה כטייס, ולא נאלץ לחזור לעבודתו במכבסת חיתולים. הוא שימש כטייס של חברות תעופה, ולעיתים קרובות אף הטיס חזרה לישראל מטוסי אל על.
גורדון לווט נפטר באנגליה בשנת 2000, בגיל 79. ארגונים ישראלים ויהודים ברחבי העולם התאבלו על מותו.
הערות שוליים

↑  Levett, Gordon (1994). Flying under two flags : an ex-RAF pilot in Israel's War of Independence. Frank Cass. pp. 3, 7–10. ISBN 0714641022. OCLC 31310743.
↑  אמריקאים ותיקים בישראל, מתנדבים במלחמת העצמאות, מתנדבים מארצות הברית וקנדה, חורף 2001, sas.upenn.edu
| --- | --- |
בקרת זהויות :  NLI: 987007324970305171  BnF: cb122888477 (data)  GND: 119274485  ISNI: 0000 0000 7832 2270  LCCN: n93058990  SUDOC: 031726291  VIAF: 25408941   WorldCat (עם VIAF): 25408941
גלון

ערך זה עוסק ביחידות מידה. אם התכוונתם למשמעות אחרת, ראו .
גלון (באנגלית: Gallon) היא יחידת מידה למדידת נפח.
ישנם שני סוגים של גלון:
גלון IMP (אימפריאלי, בריטי) = 4.54609 ליטר.
גלון US (אמריקאי) = 3.785411784 ליטר (באופן רשמי מוגדר הגלון כ-231 אינץ' מעוקבים). הגלון מתחלק לארבעה קוורטים, הקוורט מתחלק לשני פינטים, והפינט מתחלק ל-16 אונקיות נוזלים אמריקאיות, כך שגלון שווה ל-128 אונקיות.
גלון יבש US (אמריקאי, נקרא גם "usdrygal") = 4.40488377086 ליטר = ⅛ בושל אמריקאי.
שימוש

ביחידת הגלון האימפריאלי משתמשים בחיי היום יום, בפרסומות וכיחידת נפח לדלקים, בבריטניה, באירלנד ובאופן נפוץ פחות בקנדה. באיחוד האירופי, הגלון אינו מוכר משנת 1994 כיחידת מידה תקנית לנפח ולכן בבריטניה ובאירלנד מפורסם מחיר בדלק ביחידות ליטר אך הגלון מוסיף לשמש כיחידה משנית נוספת בפרסומים. נכון לשנת 2011 שימש הגלון האימפריאלי  כיחידת נפח לדלקים בגיאנה, אנטיגואה וברבודה, הגלון האמריקני הוא יחידת הנפח לדלקים בארצות הברית, ליבריה, בליז, קולומביה, הרפובליקה הדומיניקנית, אקוודור, אל סלוודור, גרנדה, גואטמלה, האיטי, הונדורס, מינמאר, ניקרגואה, פנמה, פרו ופוארטו ריקו.
היסטוריה

מקור השם גלון (Gallon) במילה galun בצרפתית-צפונית עתיקה; ביטויים קרובים היו נפוצים בשפות רבות כמו gellet (קערה) באנגלית עתיקה. מקור הגלון האמריקני ביחידת מידה ליין (wine gallon) שנקרא גם "גלון המלכה אן" (Queen Anne's gallon) ומקור הגלון האימפריאלי ביחידת מידה לבירה (ale gallon) שתי המידות היו בשימוש באנגליה במאה ה-18 כמו גם מידת גלון שלישית ששמשה לציון נפח תבואה (corn gallon / Winchester gallon) ונפחה היה 4.405 ליטרים.
ג'ולי צ'אבס רודריגס

ג'ולי צ'אבס רודריגז (באנגלית: Julie Chavez Rodriguez; נולדה ב-1979) היא מנהלת ופעילת זכויות פוליטיות אמריקאית, בין 2008 ל-2016 כיהנה רודריגס כעובדת בממשל אובמה, בתחילה עבדה אצל מזכיר הפנים של ארצות הברית ואחר כך הועברה לעבוד במשרד למעורבות ציבורית של הבית הלבן (אנ').
ביוגרפיה

רודריגס נולד בדלאנו (אנ') שבקליפורניה, רודריגס הית בת למשפחה של פעילי עבודה שהיו חברי אגודת "הפועלים החקלאיים הלאומית" (אנ'), הית בתם של צ'אבלס רודריגס וארתור רודריגס וכן הייתה נכדתו של פעיל זכויות האזרח, סזאר צ'אבס. רודריגז עשתה את לימודיה האקדמיים באוניברסיטת קליפורניה בברקלי, שם קיבלה תואר ראשון בלימודי אמריקה הלטינית.
בין 2001 ל-2008 הייתה מנהלת תוכנית בקרן שהוקמה על שם סבה, קרן סזאר צ'אבס, בנוסף לכך ב-2008 היה הייתה מתנדבת במשרה מלאה בקמפיין הבחירות בקולרדו של המועמד הדמוקרטי בבחירות לנשיאות שנערכו באותה שנה, ברק אובמה וכבר ב-2009 עם כניסתו של אובמה לתפקיד נשיא ארצות הבברית שימשה רודריגס כסגנית מזכ"ל העיתונות של מזכיר הפנים, קן סלזאר, בנוסך לכך בין 2011 ל-2017 עבדה במשרד למעורבות ציבורית של הבית הלבן, בהמשך היא ניהלה את תוכנית ההסברה של הבית הלבן לקהילה הגאה, ללטינים, למוסלמים, לנוער וכן לקהילות מיעוט נוספות.
ב-2017, רודריגס קיבלה משרה בקמפיין הבחירות של הסנאטורית קמלה האריס, האריס רצה לבחירות לנשיאות ארצות הברית שנערכו ב-2020 אך לבסוף החליטה האריס להסיר את מועמדותה כבר בסוף 2019, אך עם בחירתה של האריס למעומד הדמוקרטית לסגנית הנשיא החליטו האריס והמועמד לנשיאות, ג'ו ביידן למנות את רודריגס ליועץ בכירה בתחום ההסברה לקהילה הלטינית במהלך הקמפיין של השניים.
בנובמבר 2020 הכריז הנשיא הנבחר של ארצות הברית, ג'ו ביידן כי רוגריגס תהיה מנהלת משרד הבית הלבן לעניינים בין-ממשלתיים בממשלו העתידי, באוגוסט 2021 התחילה בעבודתה.
ביוני 2022 קודמה לתפקיד יועצת בכירה לנשיא, ב-25 באפריל 2023 הוכרז שהיא תנהל את הקמפיין של ביידן לבחירות לנשיאות ארצות הברית 2024.
הערות שוליים

↑  Rodriguez, Julie Chavez. "The Legacy Continues". Center for Latin American Studies Univ of Calif Berkeley. נבדק ב-30 ביוני 2020. {{cite web}}:  (עזרה)
↑  Ritz, Mary Kay. "Memories of Cesar". Honolulu Advertiser. נבדק ב-30 ביוני 2020. {{cite web}}:  (עזרה)
↑  "Julie Chavez Rodriguez". Aspen Institute. נבדק ב-30 ביוני 2020. {{cite web}}:  (עזרה)
↑  "Senator-Elect Kamala Harris Announces Appointment of Julie Chavez Rodriguez as California State Director". Kamala Harris U.S. Senator for California. אורכב מ-המקור ב-2020-10-06. נבדק ב-25 באוגוסט 2020. {{cite web}}:  (עזרה)
↑  "Biden hires Chávez granddaughter to help on Latino outreach". Detroit News. נבדק ב-30 ביוני 2020. {{cite web}}:  (עזרה)
↑  Peña, Maria. "Biden names Julie Chávez Rodríguez, César Chávez's granddaughter, as top Latina on team". NBC news online. נבדק ב-25 באוגוסט 2020. {{cite web}}:  (עזרה)
↑  Eric Bradner, Biden builds out White House senior staff with top campaign advisers | CNN Politics, CNN, ‏2020-11-17 (באנגלית)
↑  Pager, Tyler; Scherer, Michael (2023-04-25). "Biden team plans television ads after Tuesday reelection announcement". Washington Post (באנגלית אמריקאית). ISSN 0190-8286. נבדק ב-2024-07-11.
| --- | --- |
בקרת זהויות :  SNAC: w6gv6bhx  VIAF: 30165570124737431589   WorldCat (עם VIAF): 30165570124737431589
גורדון טאקר

| --- | --- |

טוקר במסע אופניים בישראל, 2003.
 לידה:  1951 (בן 73 בערך) ניו יורק סיטי, ארצות הברית
 מדינה:  ארצות הברית 
 השכלה:  אוניברסיטת הרווארד  הרווארד קולג'  תיכון ברונקס למדעים  אוניברסיטת פרינסטון  בית המדרש לרבנים באמריקה 
 מקום פעילות:  ארצות הברית
 השתייכות:  יהדות קונסרבטיבית
 מעסיק:  בית המדרש לרבנים באמריקה 
 רבותיו:  גרשון כהן
 
הרב גורדון טוקר (אנגלית: Gordon Tucker, נולד ב-1951) הוא מראשי היהדות הקונסרבטיבית בארצות הברית.
ביוגרפיה

הוא נולד בניו יורק. ב-1968 החל בלימודי פילוסופיה ומתמטיקה באוניברסיטת הרווארד וסיים תואר ראשון בהצטיינות יתרה ב-1971. באותן שנים היה חבר מיזם המחקר הכלכלי במוסד. אז עבר לבית המדרש לרבנים באמריקה. הוא השלים שם תואר שני בספרות עברית ב-1973 ונסמך לרבנות ב-1975. ב-1978 קיבל תואר דוקטור לפילוסופיה מאוניברסיטת פרינסטון. הוא החל ללמד בבית המדרש ב-1976, ונותר שם ברציפות מאז. ב-1979 וב-1980 שירת כעמית הבית הלבן (מעין התמחות התנדבותית-למחצה שניזומה בידי ג'ימי קרטר) במחלקת המשפטים של ארצות הברית. ב-1982 התמנה לחבר בוועד ההלכה (CJLS) של כנסת הרבנים, בה הוסיף לכהן עד 2007. בין 1984 ל-1992 היה דיקאן הפקולטה לרבנות בבית המדרש. ב-1994 החל לשמש כעוזר לרב קהילת טמפל ישראל בווייט פליינס, וקודם לרב הבכיר בבית הכנסת ב-2003. בעבר היה יושב-ראש כבוד של התנועה המסורתית בישראל. בנוסף הוא מרצה למחשבת ישראל בבית המדרש.
טוקר נחשב לסמן בולט של האגף הליברלי בתנועה הקונסרבטיבית. הוא קרא באופן עקבי לאמץ גישה לפיה לפוסק יש סמכות לחרוג באופן ניכר מההלכה היבשה בשם שיקולים אתיים, וביקר שמרנים כמו הרב יואל רוט. עוד ב-1979, בתפקידו כיו"ר הוועדה המיוחדת לבחינת שאלת סמיכת נשים לרבנות, חיבר דו"ח מסכם אוהד מאוד בנידון, שעורר התנגדות מצד ותיקי בית המדרש. ב-1989 ערך שינוי מקיף בתוכנית הלימודים של המוסד, והוסיף קורסים רבים שעסקו לא רק בהכשרה טכנית אלא גם בשאלות ערכיות והגותיות. ב-2002 הביע את הזדהותו עם רעיונותיו של התאולוג ניל גילמן, הדוגל בגישה לא-מילולית מרחיבה כלפי התנ"ך ורואה בו השתקפות לחוויה הדתית הקולקטיבית של העם. ב-2006 פרסם תרגום מבואר ל"תורה מן השמים באספקלריא של הדורות" מאת אברהם יהושע השל, בו תיאר אותו כאוחז בתאולוגיה הקרובה יחסית להשקפתם של הקונסרבטיבים המודרניסטים. ב-2006, בעת ששאלת היחס להומוסקסואלים נידונה בוועד ההלכה, הגיש תשובה בה ביקש לנקוט ב"גישה הלכתית מוגברת" למתן פתרון בנושא. הוא הציע להתיר יחסי מין מלאים בין גברים באמצעות תקנת חכמים, בהסתמך על שיקולים אתיים של כבוד הבריות. ההצעה נפלה בוועד, שהותיר את האיסור על כנו. כמו כן, הוא חיבר נוסחי כתובה שוויוניים.
טוקר היה נשוי בעבר להדסה פרייליך, אשתו הנוכחית של הסנאטור לשעבר, ג'ו ליברמן. כיום הוא נשוי לאיימי כהן. הוא אב לשלושה ילדים.
הערות שוליים

↑  Beth El Forum Series to Conclude Sunday‏ The Day, 23 במרץ 1979.
↑  Alan Silverstein, Modernists vs. Traditionalists: Competition for Legitimacy within American Conservative Judaism, התפרסם בתוך: Studies in Contemporary Jewry : Volume XVII, Oxford University Press, 2001. עמ' 42.
↑  Jeffrey S. Gurock, American Jewish Life, 1920-1990: American Jewish History, Routledge, 2013. עמ' 52.
↑  Jack Wertheimer, Tradition Renewed: A History of the Jewish Theological Seminary, JTS Press, 1997. עמ' 579.‏ Neil Gillman, Doing Jewish Theology: God, Torah & Israel in Modern Judaism, Jewish Lights Publishing, 2010. עמ' 256.
↑  גורדון טאקר, Interpreting Torah as a Sacred Challenge, Sh'ma: A Journal of Jewish Ideas ינואר 2002.
↑  Gedalia Haber, Lost In Translation: Abraham Joshua Heschel's "Heavenly Torah", Modern Judaism, October 2009.
↑  Elliot N. Dorff, Jonathan K. Cran, The Oxford Handbook of Jewish Ethics and Morality, Oxford University Press, 2010. עמ' 231.
↑  Elliot N. Dorff, For the Love of God and People: A Philosophy of Jewish Law, University of Nebraska Press, 2010. עמ' 240.
| --- | --- |
בקרת זהויות :  NLI: 987007309326205171  BnF: cb15063531g (data)  ISNI: 0000 0000 1312 5380  LCCN: n85019604  NTA: 296661031  SUDOC: 175666806  VIAF: 5217684   WorldCat (עם VIAF): 5217684
ג'רג' ארדי קראוס

| --- | --- |
אין תמונה חופשית
 לידה:  31 באוגוסט 1899 בודפשט, האימפריה האוסטרו-הונגרית 
 פטירה:  25 בספטמבר 1972 (בגיל 73) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות הציבורי החדש בבודפשט 
 
ג'רג' ארדי קראוס (בהונגרית: Érdi Krausz György; בודפשט, 31 באוגוסט 1899 – בודפשט, 25 בספטמבר 1972) היה מהנדס גאודזיה, מודד, קרטוגרף יהודי-הונגרי.
ביוגרפיה

ג'רג' קראוס נולד במשפחה יהודית כבנם של שמעון קראוס (1873–1938), בנקאי, פוליטיקאי-כלכלי ושל אידה קצאו (1880–1936). סבו וסבתו מצד אביו היו מור קראוס ובורבאלה קוריטשונר, סבו וסבתו מצד אמו היו פרידייש קצאו (1842–?) סוחר, ורוזה שוורץ. את התואר בהנדסה קיבל קראוס באוניברסיטת ברלין-שרלוטנבורג בשנת 1924. בין השנים 1925–1938 עבד בבודפשט כמהנדס פרטי עצמאי.
ביוגרפיה > היטל ארדי קראוס

שמו של ארדי קראוס קשור לפרסום היטל שנקרא על שמו שפרסם בשנת 1960 ויצר אותו על ידי טרנספורמציה של היטל מולביד (Mollweide projection) ושל היטל מרקטור-סנסון (Mercator – Sanson projection). היטל מולביד והיטל מרקטור-סנסון הן בין ההיטלים הגליליים שאחת התכונות החשובות שלהן היא שהתמונות של מעגלי קוי הרוחב של כדור הארץ הם מקבילים בהיטלים. ההתאמה של ארדי קראוס בוצעה לאורך קו הרוחב ה-60 או ה-70. מאחר שהחלקים הבודדים של ההיטל היו צריכים להיות מוגדלים בדרגות שונות עבור ההתאמה, היה צריך לצפות ליחס רוחב-גובה שונה באזור הקטבים מאשר בקווי הרוחב הנמוכים יותר. פגם היופי הנוסף בהיטל הוא שקו המרידיאנים נשבר (בערך 10 מעלות). ללא קשר לחסרונות אלו, ניתן להשתמש בהיטל של ארדי קראוס היטב והוא גם משמש באופן קבוע באטלסים שונים של קרטוגרפיה, כדי לייצג את כל כדור הארץ.
ביוגרפיה > קריירה

בין השנים 1931–1939 היה קרטוגרף חיצוני של "המכון הקרטוגרפי הונווד" (Honvéd Térképészeti Intézet).
בשנים 1938–1950 היה מנכ"ל "החברה הבינלאומית לקרונות שינה".
בשנים 1942–1944 היה חוקר חיצוני במכון לניסויי התעופה.
אין תיעוד לגבי שנות הכיבוש הגרמני של הונגריה במלחמת העולם השנייה (מבצע מרגרטה).
בשנים 1950–1957 היה מהנדס מחקר ועמית מחקר במכון המחקר המדעי של הרכבת.
בשנים 1951–1954 היה המהנדס הראשי של מחלקת הרכבות במשרד התחבורה והדואר.
משנת 1955 היה מרצה בפועל במחלקה לקרטוגרפיה באוניברסיטת אטווש לוראנד.
בשנת 1956 יזם את הקמת ועדת החלל של החברה להפצת מדעי החברה והטבע והמחלקה האסטרונאוטית באגודות הטכנולוגיות ומדעי הטבע, ושימש כמזכיר בפועל בשנים 1964–1972.
בשנת 1957 חבר מייסד הוועדה לקרטוגרפית של האקדמיה ההונגרית למדעים.
בשנים 1957–1960 היה עמית מחקר בדימוס במחלקה לעריכת מפות בחברה הקרטוגרפית.
עבודתו הקרטוגרפית התמקדה בעיקר בניתוח היטלי מפות. תחום נוסף בעבודתו היה טיסות חלל ותצפית על לוויינים. הוא עידכן ועיבד את הפטנט של הגיליון האלקטרוני האסטרונומי בשם Navicard כדי לעקוב אחר לוויינים (1961). הייתה לו פעילות ספרותית בולטת בהפצה מדע בתחום האסטרונאוטיקה.